Regering oorweeg veediefstal-liggaamArgieffoto Die regering oorweeg dit om ŉ nasionale liggaam op die been te bring om die toenemende probleem van veediefstal te ondersoek. “Dit is ŉ groot probleem, veral oor die grens tussen die Oos-Kaap en Lesotho. Boere het groot veiligheidsprobleme,” het Bheki Cele, adjunkminister van landbou, gesê. Cele het gesê die regering wil streng optree teen die probleem van veediefstal wat veeboerdery in dié provinsie en die res van die land lam lê. Hy sê die kwessie van landelike veiligheid is baie belangrik in die boeregemeenskap en dat dialoog en strategiese vergaderings noodsaaklik is om die probleme wat boere en hul werkers ervaar, aan te spreek. Cele sê hulle sal ook met hul eweknieë in Lesotho vergader om te bespreek hoe veediefstal verminder kan word.